en hu hu hu hu hu hu hu hu hu hu en hu hu hu hu hu en hu de hu en hu en en pl en en en hu hu hu hu hu hu hu hu war hu ru hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu
Need for Speed: Hot Pursuit 2 – Wikipédia
A Hot Pursuit 2 zárja le a Need for Speed első, „klasszikus” korszakát.[1] A következő résztől a sorozat sima közúti versenyzés helyett az éjszakai illegális versenyek tuner szubkultúrájára helyezi a hangsúlyt.
Ebben az időszakban a PlayStation 2 volt a vezető konzol, így az Electronic Arts nagy hangsúlyt fektetett a PS2-es változatra, és a korábban NHL játékokat fejlesztő Black Box stúdiót kérte fel, hogy készítsék el azt. A Windows, Xbox, és GameCube változatokat az EA Seattle fejlesztette. Ez volt az utolsó Need for Speed, melyen az EA Seattle dolgozott; a következő években a Black Box lett a sorozat fő fejlesztője.[1] A pályák megegyeznek mindkét verzióban, viszont a Black Box változat nagyobb árkád élményt nyújtott, a rendőrök agresszívabbak; grafikailag is szebb kiadást produkáltak.
Ettől a résztől kezdve az Electronic Arts már nem alkalmazott belső zeneszerzőket, hanem neves előadóktól licencelte a zenét.[2] A játék zenéje főleg rock, kisebb mértékben rap, punk, és elektronikus.
Mint neve is mutatja, a játék az 1998-as Need for Speed III: Hot Pursuit utódjának tekinthető: a Porsche Unleashed kitérője után visszatérnek a luxussportautók és a rendőri üldözések.[3] Akárcsak elődjében, ebben a játékban is a letartóztatást elkerülve kell közutakon (voltaképpen közutakat idéző pályákon) mások ellen versenyezni, vagy pedig rendőrként lefülelni a gyorshajtókat. A rendőrök különböző taktikákat alkalmaznak a gyorshajtók megállítására (szöges útzárak, úttorlaszok), és helikopter is segíti őket.[4]
A játékban több, mint 20 autó és 12 pálya van (ezeket négy környezetre osztották: trópusi, mediterrán, erdei, hegyvidéki). A legtöbb autó és pálya csak bajnokságok (campaign) teljesítése után lesz elérhető.[4]
A korábbi részekhez képest a Hot Pursuit 2 lebutított: egyszerű árkád versenyjáték, melyben nincs részletes tuning vagy törésmodell, nincsenek napszakok és időjárás; sőt, még belső nézetük sincs az autóknak.[4][5]
A játék közepes és jó értékeléseket kapott.[6] A kritikusok a grafikát, hangzást, és a játékélményt dicsérték,[5][7] bár egy méltató megjegyezte, hogy a Hot Pursuit 2 nem ér fel az eredeti Hot Pursuit hangulatával.[4]
↑ a b Need for Speed. TV Tropes. (Hozzáférés: 2018. október 8.)
↑ Cormac Donnelly: Interview with Saki Kaskamanidis. Designing Sound. (Hozzáférés: 2018. október 8.)
↑ Need for Speed történelem. Gamekapocs, 2005. július 13. (Hozzáférés: 2018. október 8.)
↑ a b c d NFS Hot Pursuit 2. Old PC Gaming, 2017. október 1. (Hozzáférés: 2018. október 8.)
↑ a b Need for Speed: Hot Pursuit 2. sg.hu, 2002. október 28. (Hozzáférés: 2018. október 8.)
↑ Need for Speed: Hot Pursuit 2. Gamerankings. (Hozzáférés: 2018. október 8.)
↑ Need for Speed: Hot Pursuit 2. PlayDome, 2002. december 3. (Hozzáférés: 2018. október 8.)
A lap eredeti címe: „https://hu.wikipedia.org/w/index.php?title=Need_for_Speed:_Hot_Pursuit_2&oldid=24547945”
Utoljára szerkesztve 2022. január 5., 11:56-kor
A lap utolsó módosítása: 2022. január 5., 11:56
A lap szövege CC BY-SA 3.0 alatt érhető el, ha nincs külön jelölve.